Haiku - Wikipedia

# Haiku

### Na Galipedia, a wikipedia en galego.

O haiku (俳句) é unha das formas de poesía tradicional xaponesa máis estendidas.

Antes do haiku, o hokku foi o primeiro verso do haikai non renga. A finais do século XIX, Masaoka Shiki (1867-1902) separou o hokku e creou o haiku por primeira vez. O primeiro escritor de haiku é Shiki, reformador do hokku.

O haiku consiste de tres versos de 5, 7 e 5 sílabas, sen rima. Acostuma conter unha palabra clave denominada kigo (季語) que indica a estación do ano á que se refere. Algúns consideran que o haiku debe combinar dúas imaxes distintas que se relacionan no terceiro verso e debe estar escrito en presente e ter unha pausa (kireji) ao final dun dos dous primeiros versos. Todas estas regras son algo arbitrarias e moitos poetas non as seguen, especialmente cando adaptan o haiku a outros idiomas.

Tradicionalmente o haiku, así como outras composicións poéticas, buscaba describir os fenómenos naturais, o cambio das estacións, ou a vida cotiá da xente.

Na actualidade, acostúmase ensinar a escribir estes poemas curtos en escolas occidentais, aínda que dunha forma moito menos estrita, respectándose unicamente o formato silábico.

## [editar] Orixe da palabra

A palabra haiku provén de haika, un poema ligado no cal o comezo do dito encadeamento era chamado hokku. O comezo do poema era o máis importante da cadea até 1890, ano no que o haiku comezou como unha arte independente.

## [editar] Haiga

Pintura sen demasiada perfección realizada na antigüidade polo autor do haiku para acompañar ao deu poema. Matsuo Basho foi o primeiro poeta en adoptar esta forma do haiku que hoxe domina nas grandes esferas do haiku.

## [editar] Haijin

É o nome como se denomina ao autor dun haiku. Os Haijin máis importantes da historia do Xapón son Matsuo Basho, Yosa Buson, Kobayashi Issa, Usuda Arô, Masaoka Shiki, Uejima Onitsura, Ritsurin Issekiro, Arakida Morikate e Yamasaki Sokan, entre outros.

## [editar] Grandes haikus

  Mudas
  As garzas trazarían no ceo
  Unha liña de neve
  –Yamasaki Sokan

  A unha mapoula
  deixa as súas alas unha bolboreta
  como recordo.
  –Matsuo Basho

  Un vello estanque;
  lánzase unha ra,
  ruído de auga.
  –Matsuo Basho

  A campá para de soar.
  O eco das flores
  perfuma a noite
  –Matsuo Basho

  Este camiño
  xa ninguén o percorre.
  Salvo o crepúsculo
  –Matsuo Basho

  O mar en primavera
  Levántase e cae
  Ao longo do día
  –Iosa Buson

  Mentres a corto
  vexo que a árbore ten
  serenidade.
  -Ritsurin Issekiro

  A ameixeira florece,
  o reiseñor canta;
  mais eu estou só.
  –Kobayashi Issa

  Tremendo
  nas flores silvestres
  vaise a primavera
  –Kobayashi Issa

  Unha flor caída
  Regresa voando á súa rama.
  Unha bolboreta!
  –Arakida Moritake

### [editar] Ligazóns Externas

- O Rincón do Haiku
- Os mellores haikus na rede
- paseos.net Taller de iniciación ao haiku
- Non-Michi
- Planeta Haiku
- O Haiku Xaponés
- Haikuweb
- Cantares do país do son nacente
- Contos Zen e Haiku en Chile
- Bosque de Bambú, Camiño do Haiku

Traído desde "http://gl.wikipedia.org../../../h/a/i/Haiku.html"

Categorías: Xapón | Xéneros literarios | Literatura | Poesía | Subxéneros líricos

##### Views

- Artigo
- Discusión
- Revisión actual

##### Procura

##### Outras linguas

- العربية
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Magyar
- Bahasa Indonesia
- Italiano
- 日本語
- ქართული
- Nederlands
- Norsk (nynorsk)
- Norsk (bokmål)
- Nouormand
- Polski
- Português
- Română
- Русский
- Slovenčina
- Slovenščina
- Shqip
- Svenska
- தமிழ்
- ไทย
- Türkçe
- Українська
- 中文